Can't Feel My Face

Can't Feel My Face הוא סינגל שהוקלט על ידי הזמר-יוצר הקנדי דה ויקנד, מתוך אלבום האולפן השני שלו, Beauty Behind the Madness. השיר יצא לאור ב-8 ביוני 2015, כסינגל השלישי מתוך האלבום. השיר נכתב על ידי מקס מרטין, פיטר סוונסון, עלי פייאמי, סוואן קוטצ'ה ודה ויקנד עצמו, והופק על ידי מקס מרטין ופייאמי. השיר הודלף בסוף מאי 2015 ויצא באופן רשמי ב-8 ביוני 2015, לאחר הופעתו של דה ויקנד בכנס המפתחים העולמי של אפל באותו היום. השיר מורכב מסולם של A מינור ובעל מפעם של כ-108 פעימות לדקה. טווח הקול של דה ויקנד משתרע בין E3 ל-E5. מקורות רבים פירשו כי השיר עוסק בשימוש בקוקאין, ודה ויקנד אף התייחס לכך במילות השיר "Reminder" שהוציא בשנת 2016 כחלק מאלבומו הבא, Starboy. מבחינה מוזיקלית, אליס וינסנט מדיילי טלגרף הגדיר את השיר כ"שיר פופ קצבי, סינתטי ואופטימי", וכן אנדי קלמן מ-AllMusic תיאר אותו כ"נתח מלוטש של דיסקו-פאנק רטרו-מודרני". השיר זכה לשבחים רבים ממבקרי המוזיקה. ברנן קרלי מ-Spin כינה את השיר "שלמות פופ", וחזה שהשיר "יגיע לרמת ההשמעות ברדיו וההופעה בכל מקום של 'Uptown Funk'". אסתר צוקרמן ממגזין טיים ראתה את השיר כ"מתמודד חדש על תואר 'שיר הקיץ'" וכתבה כי פזמונו החוזר של השיר הוא "מדבק". ביוני 2015, ג'ייסון ליפשוט מבילבורד כלל את השיר ברשימת "עשרת השירים הטובים ביותר משנת 2015 עד כה". מגזין Consequence of Sound השווה את צלילו המוזיקלי של השיר למייקל ג'קסון. ב-Complex נכתב כי "לשיר יש תחושה של פופ קלאסי" וכן השווה המגזין את דה ויקנד לג'קסון אף הוא. כמו כן, נכתב כי הפקתו המוזיקלית של השיר היא "קופצנית ואנרגטית". רנאטו פגנני מפיצ'פורק השווה את צלילו המוזיקלי של דה ויקנד לג'קסון אף הוא, תוך ששיבח את השיר גם כן. מגזיני המוזיקה רולינג סטון ובילבורד דירגו את השיר במקום הראשון ברשימות סוף השנה של השירים הטובים ביותר משנת 2015 בהתאמה. השיר הופיע לראשונה במצעד הבילבורד הוט 100 במקום ה-24, ובשיאו הגיע למקום הראשון, ובכך הפך לשירו הראשון של דה ויקנד שהגיע למעמד זה. נוסף על כך, הגיע השיר למקום הראשון בעשרות מצעדים נוספים ברחבי העולם, בהם מצעד ההשמעות ברדיו הישראלי של חברת מדיה פורסט. גם במצעדים השנתיים זכה השיר להצלחה, והגיע למקום ה-12 במצעד השנתי של הבילבורד הוט 100, ה-6 במצעד ההשמעות ברדיו של מדיה פורסט, ובמצעד הפזמונים הבינלאומי השנתי של תחנת הרדיו הישראלית גלגלצ. השיר היה לאחד מן השירים הבולטים ביותר באותה השנה. איגוד תעשיית ההקלטות הקנדי העניק לשיר את תואר הפלטינה ×8, וכן גם איגוד תעשיית ההקלטות האמריקאי. בנוסף, קיבל השיר את תואר הפלטינה בעוד כ-11 מדינות נוספות. הווידאו קליפ הנלווה לשיר, בבימויו של גרנט זינגר, יצא לאור ב-28 ביולי 2015 באפל מיוזיק. נכון לשנת 2020, לקליפ מעל למיליארד צפיות באתר יוטיוב, והוא הקליפ השלישי הנצפה ביותר של דה ויקנד, לאחר "The Hills" ו-"Starboy". דה ויקנד ביצע את השיר בהופעה חיה בפעם הראשונה בכנס המפתחים העולמי של אפל, ביום שלפני צאתו של השיר בפלטפורמות הדיגיטליות. ב-10 ביולי 2015, טיילור סוויפט הזמינה את דה ויקנד לבצע את השיר בהופעה באצטדיון מטלייף כחלק מסיבוב ההופעות שלה, The 1989 World Tour. עם השיר הופיע דה ויקנד בפעם הראשונה בטלוויזיה במסגרת טקס פרסי הווידאו קליפים של MTV לשנת 2015. דה ויקנד שר את השיר גם בתצוגת האופנה של ויקטוריה'ס סיקרט שנערכה ב-8 בדצמבר 2015. ב-6 בנובמבר 2016, הדי ג'יי ההולנדי מרטין גריקס הוציא רמיקס לשיר באמצעות חברת התקליטים של דה ויקנד XO. הרמיקס נכלל במהדורה היפנית של האלבום Beauty Behind the Madness. ב-11 באוגוסט 2015 הוציאה להקת הרוק האלטרנטיבי הקנדית Walk Off The Earth גרסת כיסוי לשיר, שזכתה ללמעלה מ-18 מיליון צפיות ביוטיוב. גם להקת המטאלקור האוסטרלית The Amity Affliction ביצעה גרסת כיסוי לשיר, שנכללה באלבום האוסף של הלייבל פירלס רקורדס (אנ'), Punk Goes Pop Vol. 7, שיצא לאור ביוני 2017. בשנת 2019, הוציאה הזמרת הישראלית נועה קירל גרסת כיסוי לשיר, במסגרת מצעד העשור של תחנת הרדיו גלגלצ. מידע על הסינגל "Can't Feel My Face" באתר מיוזיק בריינז מידע על היצירה "Can't Feel My Face" באתר Discogs סרטון השיר "Can't Feel My Face" באתר יוטיוב Gill, Andy (4 בספטמבר 2015). "The Weeknd, Beauty Behind the Madness - album review". The Independent. נבדק ב-18 במרץ 2023. {{cite web}}: (עזרה) עלי פייאמי, סוואן קוטצ'ה, מקס מרטין, דה ויקנד ופיטר סוונסון Can't Feel My Face, www.warnerchappell.com Daniel Kreps, Daniel Kreps, Hear the Weeknd's Funky New Song 'Can't Feel My Face', Rolling Stone, ‏2015-06-08 (באנגלית) Tesfaye Abel, Martin Max, Kotecha Savan, Payami Ali, Svensson Peter, Can't Feel My Face, Musicnotes.com, ‏2015-06-12 The Weeknd, Lana Del Rey & The Rise of Songs About Drugs on Pop Radio, Billboard (באנגלית) Alice Vincent, ‏Does Tom Cruise realise I Can't Feel My Face is about cocaine?, The Telegraph, 3 August 2015 With dark tales of sex and drugs, is the Weeknd the next face of R&B?, the Guardian, ‏2015-08-01 (באנגלית) Beauty Behind the Madness - The Weeknd | Songs, Reviews, Credits | AllMusic (באנגלית אמריקאית), נבדק ב-2020-10-07 The Weeknd and Max Martin Craft Pop Perfection on ‘I Can’t Feel My Face’, Spin, ‏2015-05-26 The Weeknd's 'I Can't Feel My Face' Is Your New Favorite Contender for Song of the Summer, Time The 10 Best Songs of 2015 (So Far), Billboard (באנגלית) The Weeknd premieres new song "Can't Feel My Face" -- listen, Consequence of Sound, ‏2015-06-08 (באנגלית) Listen to The Weeknd's "Can't Feel My Face", Complex (באנגלית) Rolling Stone, Rolling Stone, 50 Best Songs of 2015, Rolling Stone, ‏2015-12-03 (באנגלית) Billboard's 25 Best Songs of 2015: Critics' Picks, Billboard (באנגלית) Hot 100 Chart Moves: The Weeknd Debuts With 'Can't Feel My Face', Billboard (באנגלית) The Weeknd Tops Hot 100 With 'Can't Feel My Face,' One Direction Debuts at No. 3, Billboard (באנגלית) המצעד השבועי, שבוע 33, 2015, באתר מדיה פורסט ישראל מדיה פורסט - דיווחי השמעות ומחקרי מדיה, באתר web.archive.org, ‏2014-01-02 עמי פרידמן, אתם בחרתם: שיר השנה הוא "Hello" של אדל, באתר ynet, 31 בדצמבר 2015 Top 100 Hits of 2015/Top 100 Songs of 2015, www.musicoutfitters.com The Official Top 40 biggest songs of 2015, www.officialcharts.com (באנגלית) מני אבירם, נוי אלוש, ניר גורלי, עידו ישעיהו, שי סגל, אבנר שביט‏, מצעד מאה שירי 2015: עשרים הגדולים, באתר וואלה, 31 בדצמבר 2015 Evan Minsker, The Weeknd Is on Fire in "Can't Feel My Face" Video, Pitchfork (באנגלית) Taylor Swift's 1989 Tour: The Weeknd Performs, U.S. Women's Soccer Team Shines & 8 More Enchanting Moments, Billboard (באנגלית) Rob Markman, The Weeknd Will Perform At The 2015 VMAs And We Can't Feel Our Faces, MTV News (באנגלית) The Weeknd, Tyga, & Selena Gomez Attend 'Victoria's Secret Fashion Show', Rap-Up (באנגלית) Can't Feel My Face (Martin Garrix Remix) - Single by The Weeknd, Apple Music (באנגלית) Can't Feel My Face - Walk off the Earth (feat. Scott Helman), סרטון באתר יוטיוב (אורך: 4:44) Walk Off The Earth - Can't Feel My Face, סרטון באתר יוטיוב (אורך: 3:47) נועה קירל - Can't Feel My Face, באתר ‏מאקו‏, 16 בדצמבר 2019